Sergio Díaz
Sergio Ismael Díaz Velázquez (sündinud 5. märtsil 1998 Itauguás) on Paraguay jalgpallur, kes mängib ründajana Brasiilia kõrgliiga klubis Corinthians. Díaz alustas profikarjääri 2014. aastal Paraguay kõrgliiga klubis Cerro Porteño. Esimesel hooajal lõi ta liigas üheksa väravat. 2015. aasta hooajal tuli ta klubiga Paraguay meistriks. 2016. aastal sõlmis ta lepingu Madridi Realiga. Ta on kuulunud Madridi Reali noorte- ja teise meeskonda Real Madrid Castilla. Hooajal 2017–2018 mängis ta laenulepingu alusel Hispaania tugevuselt teise liiga klubis Lugo. 2018. aasta juulis läks ta pooleteiseks aastaks laenule Corinthiansisse.